
RAPORT COMUN SUPLIMENTAR

asupra Propunerii legislative privind modificarea şi completarea Legii nr.17/07/03/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului
(Plx.733/2015)

     
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia juridică, de disciplină şi imunităţi au fost sesizate spre dezbatere în fond, în vederea examinării şi depunerii unui nou raport cu Propunerea legislativă privind modificarea şi completarea Legii nr.17/07/03/2014 privind unele măsuri de reglementare a vânzării-cumpărării terenurilor agricole situate în extravilan şi de modificare a Legii nr. 268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, transmisă cu adresa nr. PLx. 733 din 24 octombrie 2016.
     
La întocmirea raportului comun suplimentar Comisia pentru agricultură, silvicultură, industrie alimentară şi servicii specifice și Comisia juridică, de disciplină și imunități au avut în vedere avizul negativ al Consiliului Legislativ, transmis cu nr.512/21.05.2015, şi punctul de vedere negativ al Guvernului.
      
Propunerea legislativă a fost respinsă de Senat în şedinţa din 19 octombrie 2015.

      
Potrivit art.75 alin.(1) şi (3) din Constituţia României, republicată, şi art. 92 alin.(9) pct.2 din Regulamentul Camerei Deputaţilor, republicat, cu modificările și completările ulterioare, inițiativa este de competenţa decizională a Camerei Deputaţilor.

     
Propunerea legislativă are ca obiect de reglementare instituirea unor condiții limitative la cumpărarea terenurilor agricole situate în extravilan, pentru cetățenii țărilor membre ale Uniunii Europene care au stabilit condiții restrictive la achiziționarea terenurilor agricole de către cetățenii străini, în condiții de reciprocitate. Se instituie, de asemenea, sancțiuni pentru nerespectarea condițiilor de reciprocitate.

     
Potrivit prevederilor art. 61 și art. 63 din Regulamentul Camerei Deputaţilor, republicat, cu modificările și completările ulterioare, membrii celor două comisii sesizate în fond au dezbătut propunerea legislativă în ședințe separate.

Comisia pentru agricultură, silvicultură, industrie alimentară şi servicii specifice a examinat propunerea legislativă în şedinţa din 27 februarie 2018. La lucrările comisiei au fost prezenţi 22 deputaţi, din totalul de 24 membri ai Comisiei.

Comisia juridică, de disciplină și imunități a dezbătut inițiativa în ședința din data de 27 martie 2018. Deputații au fost prezenți conform listei de prezență.

     
În urma dezbaterilor, membrii celor două comisii au hotărât, cu majoritate de voturi (4 abţineri), respingerea propunerii legislative întrucât, în procedură legislativă, se află o altă inițiativă cu același obiect de reglementare.

În raport de obiectul şi conţinutul reglementării, propunerea legislativă face parte din categoria legilor organice.

            PREŞEDINTE,                                  

                             PREȘEDINTE,

      Eugen NICOLICEA                                                                   Alexandru STĂNESCU

               SECRETAR,                                                                                     SECRETAR,                                

   Alina Elene TĂNĂSESCU                                                                      Dan CIOCAN

Consilier parlamentar,                                                                    Consilier  parlamentar,                                                                 
    Alina Grigorescu                                                                                    Ionela Began                                                                          

